Lav et referat af nedenstående tekst:

Tekst:
Det er endnu uvist, hvor alvorligt de to kvinder er kommet til skade. Føreren af bilen er en 27-årig kvinde fra Nørresundby, mens passageren i bilen ligeledes er en ung kvinde fra samme område. Ulykken sker, da bilen, en Renault, af uvisse årsager pludselig ryger væk fra vejbanen, og venstre hjul får fat i rabatten. Kvinden forsøger at rette bilen op, og da hun tager ved rattet, sker det tilsyneladende med for stort et ryk, da bilen derefter ryger over i den anden kørebane og triller og ender på taget. Der er ikke andre biler involveret i ulykken. Ifølge vagtchefen hos Nordjyllands Politi er den ene vejbane på E45 i sydgående retning ved Vodskov nu åbnet, mens trafikken altså fortsat kan være påvirket af ulykken.

Referat:
To yngre kvinder er kørt galt på motorvej E45 i sydgående retning ved Vodskov. Bilisten mistede herredømmet over bilen, som rullede rundt på taget. Begge kvinder blev klemt fast ved den voldsomme ulykke.